Document ID: 32007R1263

KOMISSION ASETUS (EY) N:o 1263/2007,
annettu 26 päivänä lokakuuta 2007,
asetuksen (EY) N:o 290/2007 muuttamisesta neuvoston asetuksen (EY) N:o 318/2006 29 artiklassa tarkoitettujen puhdistustarpeiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 20 päivänä helmikuuta 2006 annetun neuvoston asetuksen (EY) N:o 318/2006 (1) ja erityisesti sen 40 artiklan 2 kohdan d alakohdan,
sekä katsoo seuraavaa:
(1)
Asetuksen (EY) N:o 318/2006 19 artiklassa tarkoitetun prosenttiosuuden vahvistamisesta markkinointivuodeksi 2007/2008 16 päivänä maaliskuuta 2007 annetussa komission asetuksessa (EY) N:o 290/2007 (2) kyseisen markkinointivuoden markkinoiltapoistamisen prosenttiosuudeksi vahvistetaan 13,5 prosenttia.
(2)
Asetuksen (EY) N:o 290/2007 2 artiklan 1 kohdassa muutetaan asetuksen (EY) N:o 318/2006 29 artiklan 1 ja 2 kohdassa tarkoitettuja puhdistettavaksi tarkoitetun sokerin perinteisiä hankintatarpeita soveltamalla niihin markkinoiltapoistamisprosenttia vastaavaa vähennystä asetuksen (EY) N:o 318/2006, sellaisena kuin se on asetuksen (EY) N:o 290/2007 hyväksymishetkellä, 19 artiklan 1 kohdan toisen alakohdan säännösten mukaisesti. Asetuksen (EY) N:o 318/2006, sellaisena kuin se on muutettuna neuvoston asetuksella (EY) N:o 1260/2007 (3), 19 artiklan säännösten mukaisesti mainittuja tarpeita ei tulisi muuttaa kiintiössä tuotettavan sokerin ja isoglukoosin tuotantoon sovellettavalla markkinoiltapoistamisella. Sen vuoksi mainittuja tarpeita koskeva vähennys olisi poistettava.
(3)
Sen vuoksi asetusta (EY) N:o 290/2007 olisi muutettava.
(4)
Tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poistetaan asetuksen (EY) N:o 290/2007 2 artikla.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä lokakuuta 2007.

Labels: 3
17
6